b'\n_START_ARTICLE_\nVesoljski teleskop James Webb\n_START_PARAGRAPH_\nVesoljski teleskop James Webb (James Webb Space Telescope, JWST), v preteklosti tudi Next Generation Space Telescope (NGST) je na\xc4\x8drtovan vesoljski teleskop, ki bo deloval v infrarde\xc4\x8dem spektru. Je naslednik teleskopov Hubble in Spitzer. Imel bo veliko hladno zrcalo premera 6,5 metra in \xc5\xa1tiri specializirane instrumente. Deloval bo Lagrangejevi to\xc4\x8dki L\xe2\x82\x82. Imel bo zelo veliko lo\xc4\x8dljivost in ob\xc4\x8dutljivost. Uporabljal se bo za raziskovanje rojstev in razvoja galaksij ter formacije zvezd in planetov._NEWLINE_Planirajo ga \xc5\xbee od leta 1996  pod vodstom Nase, sodelujeta pa tudi Evropska in Kanadska vesoljska agencija. Poimenovan je po Jamesu E. Webbu, ki je bil administrator pri Nasi in je igral pomembno vlogo pri programu Apollo._NEWLINE_JWST se bo lahko uporabljal za vrsto raziskovanj. Eden od ciljev je opazovanje najbolj oddaljenih objektov v vesolju, ki so izven dosega sedanjih teleskopov.'